钦定古今图书集成/理学汇编/学行典/第152卷 > 琴牢
## 钦定古今图书集成/理学汇编/学行典/第152卷 > 琴牢

按《家语七十二弟子解》：“琴牢，卫人，字子开，一字子张，
与宗鲁友，闻宗鲁死，欲往吊，孔子弗许，曰：‘非义也’。”
《子夏问篇》：“孔子之弟子琴张，与宗鲁友。卫齐豹见宗
鲁于公子孟絷，孟絷以为参乘焉。及齐豹将杀孟絷，
告宗鲁使行。宗鲁曰：‘吾由子而事之，今闻难而逃，是
僭子也。子行事乎？吾将死。以周事子，而归死于公孟
可也’。”齐氏用戈击公孟、宗鲁，以背蔽之，断肱中公孟、
宗鲁皆死。琴张闻宗鲁死，将往吊之。孔子曰：“齐豹之
盗，而孟絷之贼也，女何吊焉？君子不食奸，不受乱，不
为利病于回，不以回事人，不盖非义，不犯非礼。汝何
吊焉？”琴张乃止。

按《阙里志》：“琴牢，唐赠南陵伯，宋封平阳侯。”